BWG สปินออฟบ.ลูก”เอิร์ธ เท็ค เอนไวรอนเมนท์”ขายไอพีโอ 600 ล้านหุ้น ให้สิทธิ์ผถห.เดิม 40:1
BWG สปินออฟบ.ลูก"เอิร์ธ เท็ค เอนไวรอนเมนท์" ขายไอพีโอ 600 ล้านหุ้น ให้สิทธิ์ผถห.เดิม 40:1
BWG สปินออฟบ.ลูก"เอิร์ธ เท็ค เอนไวรอนเมนท์" ขายไอพีโอ 600 ล้านหุ้น ให้สิทธิ์ผถห.เดิม 40:1
29 มิ.ย. 2563

บริษัท เบตเตอร์ เวิลด์ กรีน จำกัด (มหาชน) หรือ BWG กำหนดการเสนอขายหุ้นเพิ่มทุนของบริษัทย่อยหรือบริษัทร่วมให้กับผู้ถือหุ้นของบริษัท (Pre-emptive Right) สืบเนื่องจากที่ประชุมวิสามัญผู้ถือหุ้นเมื่อวันที่ 30 ธ.ค.62 มีมติอนุมัติแผนการนำหุ้นของ บริษัท เอิร์ธ เท็ค เอน ไวรอนเมนท์ จำกัด (มหาชน) หรือ ETC ซึ่งเป็นบริษัทย่อยของบริษัทเข้าจดทะเบียนในตลาดหลักทรัพย์แห่งประเทศไทย/ตลาดหลักทรัพย์ เอ็มเอไอ (Spin-off) โดยการเสนอขายและจัดสรรหุ้นสามัญเพิ่มทุนของ ETC ให้แก่ประชาชนเป็นการทั่วไปเป็นครั้งแรก (IPO) รวมทั้งผู้ถือหุ้นของบริษัทที่มีสิทธิจองซื้อก่อนตามสัดส่วนการถือหุ้นในบริษัท (Pre-emptive Rights)
โดยกำหนดจำนวนหุ้นสามัญเพิ่มทุนที่จะเสนอขายให้แก่บุคคลดังกล่าว เป็นจำนวน 600,000,000 หุ้นหรือคิดเป็น 26.79% ของจำนวนหุ้นสามัญเพิ่มทุนที่ออกและชำระแล้วทั้งหมดของ ETC ภายหลังการเสนอขายหุ้นต่อประชาชนในครั้งนี้
ทั้งนี้ บริษัทแจ้งความคืบหน้าเกี่ยวกับแผนการเข้าจดทะเบียนในตลาดหลักทรัพย์ฯ รวมถึงรายละเอียดและเงื่อนไขที่เกี่ยวข้องกับการเสนอขายหุ้นสามัญเพิ่มทุนของ ETC ต่อผู้ถือหุ้นของบริษัทที่มีสิทธิจองซื้อก่อนตามสัดส่วนการถือหุ้นในบริษัท (Pre-emptive Rights) ดังนี้
3.1 ETC ได้รับอนุญาตจากสำนักงาน ก.ล.ต. ให้เสนอขายหุ้นสามัญเพิ่มทุนที่ออกใหม่แก่ประชาชนทั่วไป และแบบแสดงรายการข้อมูลการเสนอขายหลักทรัพย์และร่างหนังสือชี้ชวนมีผลบังคับแล้ว
3.2 ตลาดหลักทรัพย์ฯ ให้ความเห็นชอบในการรับหุ้นสามัญของ ETC เป็นหลักทรัพย์จดทะเบียนในตลาดหลักทรัพย์ฯ โดยมีเงื่อนไขให้มีการกระจายการถือหุ้นรายย่อยให้ครบถ้วน
3.3 ETC ได้มีการจดทะเบียนเปลี่ยนแปลงทุนชำระแล้ว หลังจากการเสนอขายหุ้นสามัญเพิ่มทุนที่ออกใหม่ของ ETC ให้แก่ประชาชนทั่วไป
ทั้งนี้ การกำหนดราคาเสนอขาย กำหนดการจองซื้อ วิธีชำระค่าหุ้น และรายละเอียดอื่นๆ ที่เกี่ยวข้องนั้นจะเป็นไปตามที่ระบุไว้ในหนังสือชี้ชวนของ ETC ซึ่งบริษัทจะได้แจ้งให้ผู้ถือหุ้นของบริษัทเฉพาะกลุ่มที่ได้รับการจัดสรรหุ้นได้ทราบต่อไป